**LAZDIJŲ RAJONO SAVIVALDYBĖS TARYBA**

# SPRENDIMAS

# DĖL LAZDIJŲ RAJONO SAVIVALDYBĖS VALSTYBĖS TARNAUTOJŲ PAREIGYBIŲ SĄRAŠO PATVIRTINIMO

2019 m. sausio 27 d. Nr. 34-1593

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos valstybės tarnybos įstatymo 8 straipsnio 4 dalies 5 punktu ir Lietuvos Respublikos valstybės tarnybos įstatymo Nr. VIII-1316 pakeitimo įstatymo 3 straipsnio 13, 15 dalimis, Lazdijų rajono savivaldybės taryba nusprendžia:

1. Patvirtinti Lazdijų rajono savivaldybės valstybės tarnautojų, kurios į pareigas priima Lazdijų rajono savivaldybės taryba, pareigybių sąrašą:

|  |  |  |  |
| --- | --- | --- | --- |
| Eil. Nr. | Pareigybės pavadinimas | Pareigybė | Pareiginės algos koeficientas (baziniais dydžiais) |
| 1. | Lazdijų rajono savivaldybės administracijos direktorius | Politinio (asmeninio) pasitikėjimo valstybės tarnautojas | 14,50 |
| 2. | Lazdijų rajono savivaldybės administracijos direktoriaus pavaduotojas | Politinio (asmeninio) pasitikėjimo valstybės tarnautojas | 13,50 |
| 3. | Lazdijų rajono savivaldybės kontrolierius | Įstaigos vadovas | 14,55 |

2. Pripažinti netekusiu galios Lazdijų rajono savivaldybės tarybos 2015 m. birželio 29 d. sprendimą Nr. 5TS-72 „Dėl Lazdijų rajono savivaldybės valstybės tarnautojų pareigybių sąrašo patvirtinimo“ su visais pakeitimais ir papildymais.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

**LAZDIJŲ RAJONO SAVIVALDYBĖS TARYBA**

**LAZDIJŲ RAJONO SAVIVALDYBĖS TARYBOS SPRENDIMO**

# „DĖL LAZDIJŲ RAJONO SAVIVALDYBĖS VALSTYBĖS TARNAUTOJŲ PAREIGYBIŲ SĄRAŠO PATVIRTINIMO“ PROJEKTO

**AIŠKINAMASIS RAŠTAS**

2019-01-09

# Lazdijų rajono savivaldybės tarybos sprendimo projektas „Dėl Lazdijų rajono savivaldybės valstybės tarnautojų pareigybių sąrašo patvirtinimo“ parengtas vadovaujantis Lietuvos Respublikos vietos savivaldos įstatymu bei Lietuvos Respublikos valstybės tarnybos įstatymu.

Šio projekto tikslas – patvirtinti Lazdijų rajono savivaldybės valstybės tarnautojų, kuriuos į pareigas priima Lazdijų rajono savivaldybės taryba, pareigybių sąrašą ir nustatyti šių pareigybių pareiginės algos koeficientus (baziniais dydžiais), kadangi nuo 2019 m. sausio 1 d. pasikeitė Lietuvos Respublikos valstybės tarnybos įstatymas.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Juridinio skyriaus vyr. specialistė Adelė Sukackienė.

Juridinio skyriaus vyr. specialistė Adelė Sukackienė